

Egyetemünk fejlett laboratóriumi infrastruktúrával és eszközparkkal rendelkezik, ahol megfelelő szakmai támogatással a hallgatóknak lehetőségük van saját fejlesztések csapatmunkában történő elvégzésére. A több éves múltra visszatekintő SZEnergy csapat alternatív hajtások fejlesztésével foglalkozik, míg a SZEngine az Audi Tanszékcsoport segítségével a motorfejlesztésre fókuszál. Ezek a hallgatói csapatok az elmúlt években több szakmai elismerést is kaptak, aminél talán még fontosabb az időközben diplomát szerzett hallgatók munkáltatóinak pozitív véleménye. A vállalkozások álláspontja szerint ugyanis tovább kell erősíteni és bővíteni a hallgatói kezdeményezéseket, amelyek komoly szerepet töltenek be a gyakorlat-orientált képzési rendszerünkben.

SAJTÓKÖZLEMÉNY

**TiJöttök! Műszaki- és természettudományos életpályát népszerűsítő program**

2013 / október / 14.

***Október 14-én a 12 állomásból álló „TiJöttök!” program negyedik vidéki rendezvényének adott otthon a Nyugat-Magyarországi Egyetem Sopronban. Az Európai Unió támogatásával létrejött program jövő februárig a hazai egyetemek, főiskolák tudományos életének bemutatásával kívánja vonzóvá tenni a műszaki- és természettudományos életpályákat Magyarország fiataljai számára. A roadshow helyszínein a felsőoktatási intézmények kutatási tevékenységének ismertetésén túl bemutatkozik egy tudományos- és egy vállalati kutató, valamint egy innovatív vállalkozó is, akik mind az adott intézményből indultak el a választott életpálya irányába.***

***A fiatalok a roadshow eseményein személyesen is feltehetik az őket foglalkoztató kérdéseket a három különböző életpálya és a felsőoktatási intézmény képviselőinek.***

A TÁMOP-4.2.3-12/1/KONV-2012-0041 azonosítószámú, „THE Felsőoktatási Roadshow és interaktív tudományos platform megvalósítása” című pályázat keretében megvalósuló „TiJöttök!” program elsődleges célja, hogy a tehetséges fiatalok elérésével és bevonásával növelje Magyarország gazdasági és szellemi versenyképességét.

A programsorozat az eddigi eseményeken túl 2014 februárjáig várhatóan még az alábbi 8 város felsőoktatási intézményét érinti majd: Kecskemét, Szeged, Veszprém, Pécs, Kaposvár, Gyöngyös, Eger és Miskolc.

A „TiJöttök!” program kapcsán létrejövő online adatbázis és a széles körű tájékoztatás kiválóan támogatják azt a kormányzati szándékot, mely összeköti az országban működő kutatóhelyeket és a gazdasági szféra igényeit. A törekvésnek köszönhetően magyar kutatók magyar ötletei adhatnak újabb lendületet sikeres magyar vállalkozásoknak.

A Nyugat-Magyarországi Egyetem egyedülálló kutatás-fejlesztési kapacitással és szakértelemmel rendelkezik elsősorban a faipari és erdőmérnöki tudományok területén. Az egyetemen zajló kutatási projekteknek és a sikeres tehetséggondozó programoknak köszönhetően évente több száz tehetséges fiatal diplomás kerül ki az intézményből, akik gyakorlati tapasztalataik alapján tudnak dönteni arról, hogy az egyetem után melyik életpályát válasszák. Az egyre növekvő és szélesedő vállalati együttműködések számos gyakorlati lehetőséget biztosítanak számukra, hogy az egyetem falai között zajló kutatás-fejlesztési és innovációs környezetet később összehasonlíthassák egy ipari kutatóbázissal. „A Nyugat-Magyarországi Egyetemen jelenleg 25 futó kutatási projekt zajlik mintegy 4,8 Mrd forint értékben. Az Egyetem egyedülálló kapcsolatot ápol Magyarország erdőgazdálkodási, valamint a hazai faipari cégekkel, mely lehetőséget biztosít hallgatóinknak az ipari kutatóhelyek megismerésére”: mondta Dr. Faragó Sándor, a Nyugat-magyarországi Egyetemrektora.

A „TiJöttök!” program sikere érdekében a szervezők arra kérik a fenti városokban tudományos munkát végző fiatalokat és felsőoktatási intézményeket, hogy osszák meg eredményeiket és mutassák meg magukat az egész országnak a [**www.tijottok.hu**](http://www.tijottok.hu) honlapon található adatlapok feltöltésével.

A projekt teljes költségvetése 49.359.100- Ft, melyet teljes egészében az Európai Unió és a Magyar Állam finanszíroz.

**A program megvalósítója:** INNOCENTER Közhasznú Nonprofit Kft.

**A program szakmai együttműködő partnerei:** Nemzeti Innovációs Hivatal,Magyar Innovációs Szövetség, Fiatal Vállalkozók Országos Szövetsége, EHF - Vállalkozásfejlesztési Közhasznú Alapítvány, Csodák Palotája Nonprofit Kft., The Hyperion Group Kft., Richter Gedeon Nyrt., Grundfos, IND Group

**Kapcsolat:**

**Ducsai-Oláh Zsanett, TiJöttök! program, szakmai vezető INNOCENTER Közhasznú Nonprofit Kft.**

Cím: 3515 Miskolc, Egyetem út 7.

Tel.: +36302956698

E-mail: olah.zsanett@innocenter.hu